wickkiey/tamil-wikipedia-chunked huggingface dataset:
# பிரபா ராவ்

**பிரபா ராவ்** (4 மார்ச் 1935 - 26 ஏப்ரல் 2010) ஒரு இந்திய அரசியல்வாதி ஆவார். தான் இறக்கும் போது ராஜஸ்தான் மாநில ஆளுநராக இருந்தார். சிம்லாவில் 25 சனவரி 2010 அன்று ஊர்மிளா சிங் பொறுப்பேற்ற பின்னர் இமாச்சலப் பிரதேச ஆளுநரிடமிருந்து இடமாற்றம் செய்யப்பட்ட பின்னர் இவர் ராஜஸ்தான் ஆளுநராக நியமிக்கப்பட்டார். ஆரம்பத்தில் ராஜஸ்தான் ஆளுநர் எஸ். கே. சிங் இறந்ததைத் தொடர்ந்து,இவருக்கு ராஜஸ்தான் ஆளுநராக கூடுதல் பொறுப்பு கிடைத்தது, இமாச்சல பிரதேச ஆளுநரின் பொறுப்பும் கிடைத்தது. இவர் 2008 சூலை 19 முதல் இமாச்சல பிரதேசத்தின் ஆளுநராக இருந்தார். இவர், மகாராட்டிரா காங்கிரசு கமிட்டியின் முன்னாள் தலைவராகவும் இருந்தார். இவர் வர்தாவைச் சேர்ந்தவர் ஆவார். இவருக்கு அருண் வாசு என்ற சகோதரர் உள்ளார்.  
இவர் மகாராஷ்டிராவில் உள்ள வர்தாவிலிருந்து (மக்களவைத் தொகுதி) தேர்ந்தெடுக்கப்பட்டார். 1972 ஆம் ஆண்டில் புல்கானில் இருந்து முதல் முறையாக மகாராட்டிரா சட்டமன்றத்திற்கு தேர்ந்தெடுக்கப்பட்டார்.  
இவர் ஒரு முன்னாள் விளையாட்டு வீரர் மற்றும் நீளம் தாண்டுதல், உயரம் தாண்டுதல், தடைகள், தட்டு எறிதல் மற்றும் ஓட்டப்பந்தயத்தில் மகாராட்டிரா மாநிலம் சார்பாக விளையாடியிருந்தார். இவர் ஒரு இசைக்கலைஞராகவும் இருந்தார், மேலும் அரசியல் மற்றும் இசையில் முதுகலைப் பட்டம் பெற்றிருந்தார்.  
புது தில்லியில் உள்ள ஜோத்பூர் வீட்டில் மாரடைப்பால் பிரபா ராவ் 26 ஏப்ரல் 2010 அன்று இறந்தார். இறக்கும் தருவாயில் ராஜஸ்தானின் இரண்டாவது ஆளுநராக இருந்தார்.
# ஜோதிர்மயீ கங்கோபத்யாய்

**ஜோதிர்மயீ கங்கோபாத்யாய்** (1889-1945) ஒரு பெங்காலி கல்வியாளர், பெண்ணியவாதி மற்றும் பிரம்ம சமாஜ உறுப்பினராக இருந்தவர் ஆவார்.
# ஜோதிர்மயீ கங்கோபத்யாய்

## ஆரம்ப கால வாழ்க்கை

ஜோதிர்மயீ 1889 சனவரி 25 ஆம் தேதி பிரித்தானிய இந்தியாவின் வங்காள மாகாணத்தில் கொல்கத்தாவில் பிறந்தார். இவரது தந்தை துவாரகநாத் கங்குலி ஒரு சமூக சீர்திருத்தவாதியும், பிரம்ம சமாஜத்தின் தலைவரும் மற்றும் ஒரு இந்திய தேசியவாதியும் ஆவார். இவரது தாயார் கடம்பினி தேவி கொல்கத்தா பல்கலைக்கழகத்தில் மருத்துவத்தில் பட்டம் பெற்ற முதல் பெண் மாணவி ஆவார்.
# ஜோதிர்மயீ கங்கோபத்யாய்

## தொழில்

ஜோதிர்மயீ பிரம்ம பாலிகா ஷிக்ஷாலயாவில் (பிரம்ம பெண்கள் பள்ளி) பட்டம் பெற்றார் மற்றும் கொல்கத்தாவின் பெதூன் கல்லூரியில் இளங்கலைப் பட்டத்தை முடித்தார். 1908 ஆம் ஆண்டில் கொல்கத்தா பல்கலைக்கழகத்தில் தத்துவத்தில் முதுகலைப் பட்டத்தை முடித்தார். இவரும் பெதுன் கல்லூரிப் பள்ளி, ஒடிசாவின் கட்டாக்கில் உள்ள ராவென்ஷா கல்லூரி ஆகியவற்றில் கற்பித்தல் பணியையும் மேற்கொண்டார். இலங்கையில் உள்ள மகளிர் கல்லூரி ஒன்றில் முதல்வராகப் பணியில் சேரும் பொருட்டு இலங்கைக்கு சென்றார். 1920 ஆம் ஆண்டில் இவர் ஜுல்லுண்டூர் கன்யா மகாவித்யாசாலையின் முதல்வராக பணியாற்றினார். 1925 ஆம் ஆண்டில் இவர் பிரம்ம பெண்கள் பள்ளியின் முதல்வராகவும், அடுத்த ஆண்டு வித்யாசாகர் பானி பவனிலும் பணியாற்றினார். இவர் 1929 இல் இலங்கை புத்த கல்லூரியில் சேர்ந்தார். 1920களின் முற்பகுதியில் இவர் ஒத்துழையாமை இயக்கத்தில் சேர்ந்தார்.  
ஜோதிர்மமயீ இந்திய தேசிய காங்கிரசுக்கு ஒரு பெண் தன்னார்வப் படையை வளர்த்தார். 1926 ஆம் ஆண்டில் இவர் சமூக சேவைக்கான மாணவர் சங்கத்தைத் தொடங்கினார். இவர் வங்க மாகாண காங்கிரஸ் கமிட்டி மற்றும் சத்தியாக்கிரக இயக்கத்தில் சேர்ந்தார். இவர் மகளிர் சத்தியாகிரக குழுவின் துணைத் தலைவராக பணியாற்றினார். 1930 மற்றும் 1932 ஆம் ஆண்டுகளில் சத்தியாக்கிரக இயக்கத்தில் ஈடுபட்டதற்காக இவர் சிறையில் அடைக்கப்பட்டார். இவர் ஆரியஸ்தான் காப்பீட்டு நிறுவனத்தின் நிறுவன உறுப்பினராக இருந்தார். கொல்கத்தா மாநகராட்சிக்கு நகர்மன்ற உறுப்பினராகத் தேர்ந்தெடுக்கப்பட்டார். 1942 ஆம் ஆண்டில் இவர் வெள்ளையனே வெளியேறு இயக்கத்தில் பங்கேற்றமைக்காக கைது செய்யப்பட்டார்.
# ஜோதிர்மயீ கங்கோபத்யாய்

## இறப்பு

ராமேஸ்வர் பானர்ஜியின் மரணத்திற்கு எதிர்ப்புத் தெரிவித்த மாணவர்களின் ஊர்வலத்தின் போது 1945 நவம்பர் 22 அன்று காவல் துறை துப்பாக்கிச் சூட்டில் ஜோதிர்மயீ கொல்லப்பட்டார்.
# லாவோஸ் திரைப்படத்துறை

**லாவோஸ் திரைப்படத்துறை** (Cinema of Laos) என்பது லாவோஸ் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறை அருகிலுள்ள வியட்நாம் மற்றும் கம்போடியத் திரைப்படத்துறையை விட பிற்பகுதியில் தோன்றியது.  
காலனித்துவம் மற்றும் உள்நாட்டுப் போருக்குப் பிறகு லாவோஸ் நாட்டில் திரைப்படதுறை ஒரு முன்னுரிமையாக கருதப்படவில்லை. முடியாட்சி ஒழிக்கப்பட்ட பின்னர் தயாரிக்கப்பட்ட முதல் முழு நீள திரைப்படம் 1983 ஆம் ஆண்டில் சோம்சித் போல்சேனா என்பவர் இயக்கிய, 'கன் வாய்ஸ் ஃப்ரம் தி ப்ளைன் ஆஃப் ஜார்ஸ்' என்ற படம் ஆகும். ஆனால் அதன் வெளியீடு தணிக்கை குழு மூலம் தடுக்கப்பட்டது. 2016 ஆம் ஆண்டு இயக்குநர் மேட்டி டூ என்பவர் இயக்கிய, 'டெரஸ்ட் சிஸ்டர்' என்ற படம் 2014 ஆம் ஆண்டு கான் திரைப்பட விழாவில் திரையிடப்பட்டது.
# இசிக் - குல் பிராந்தியம்

**இசிக்-குல் பிராந்தியம்** (*Issyk-Kul Region*, கிருகிசு மொழி Ысык-Көл облусу, ىسىق-وبلاستى) என்பது கிர்கிஸ்தானின் பிராந்தியங்களில் ஒன்றாகும். இதன் தலைநகரம் காரகோல் நகரமாகும். இதன் எல்லைகளாக அல்மாட்டி பிராந்தியம், கசக்கஸ்தான் (வடக்கு), சூய் பிராந்தியம் (மேற்கு), நாரன் பிராந்தியம் (தென்மேற்கு), சீனாவின் சிஞ்சியாங் (தென்கிழக்கு) ஆகியவற்றால் சூழப்பட்டுள்ளது. இந்த பிராந்தியமானது உலகின் இரண்டாவது பெரிய உயரமான ஏரியான இசிக்-குல் ஏரியிலிருந்து ("சூடான ஏரி") இதன் பெயரைப் பெற்றது.
# இசிக் - குல் பிராந்தியம்

## நிலவியல்

தியான் சான் மலை அமைப்பின் முகடுகளால் சூழப்பட்ட கண் வடிவ இசிக்-குல் ஏரியானது வடபகுதியின் நிலப்பரப்பை ஆதிக்கம் செய்கிறது.  
இப்பகுதியின் பெரும்பான்மையான மக்கள் ஏரியைச் சுற்றியுள்ள பகுதிகளில் வாழ்கின்றனர். குறிப்பாக ஏரியின் மேற்கு முனைக்கு அருகிலுள்ள பாலிச்சி நகரங்களிலும், அதன் கிழக்கு முனைக்கு அருகிலுள்ள கரகோல் நகரங்களிலும் வாழ்கின்றனர்.
# இசிக் - குல் பிராந்தியம்

## அடிப்படை சமூக-பொருளாதார குறிகாட்டிகள்

- மாகாண மக்கள் தொகையானது 463,900 (1 ஜனவரி 2015 க்கான மதிப்பீடு) ஆகும். இதில் 130,800 நகர்ப்புற மற்றும் 333,100 கிராமப்புற மக்கள் தொகை அடங்கும்.
- வேலை வாய்ப்பு பெற்றவர்களின் தொகை: 180,300 (2008)
- பதிவுசெய்யப்பட்ட வேலையற்ற மக்கள் தொகை: 4,902 (2008)
- ஏற்றுமதி: 18.8 மில்லியன் அமெரிக்க டாலர்கள் (2008)
- இறக்குமதி: 221.7 மில்லியன் அமெரிக்க டாலர்கள் (2008)
- நேரடி அந்நிய முதலீடுகள்: 1,1 மில்லியன் அமெரிக்க டாலர்கள் (2008 இல்)
# இசிக் - குல் பிராந்தியம்

## மக்கள் வகைப்பாடு

2009 ஆம் ஆண்டு நிலவரப்படி, இசிக்-குல் பிராந்தியத்தில் மூன்று நகரங்கள், ஐந்து நகர்ப்புற வகை குடியிருப்புகள் மற்றும் 175 கிராமங்கள் உள்ளன. 2009 ஆம் ஆண்டின் மக்கள் தொகை மற்றும் வீடமைப்பு கணக்கெடுப்பின்படி, இதன் உண்மையான மற்றும் நிரந்தர மக்கள் தொகை 425,116 மற்றும் 438,389 ஆகும்.
# இசிக் - குல் பிராந்தியம்

## மக்கள் வகைப்பாடு

### இன அமைப்பு

2009 ஆம் ஆண்டு மக்கள்தொகை கணக்கெடுப்பின்படி, இசிக்-குல் பிராந்தியத்தின் இன அமைப்பின்படி மக்கள் தொகை:
| கிர்கிசுகள் | 86.2% |  |
| --- | --- | --- |
| உருசியர்கள் | 8.0% |  |
| கசக்குகள் | 1.5% |  |
| உய்குர்கள் | 0.9% |  |
| கல்மிக்குகள் ( சார்ட் கல்மிக்குகள் ) | 0.9% |  |
| டங்கன்கள் | 0.7% |  |
| உஸ்பெக்கியர் | 0.7% |  |
| தாதர்கள் | 0.5% |  |
| உக்ரைனியர் | 0.3% |  |
| பிற குழுக்கள் | 0.3% | } |
# இசிக் - குல் பிராந்தியம்

## போக்குவரத்து

வடமேற்கிலிருந்து ( பிசுக்கெக்கிலிருந்து ) வரும் தொடருந்துப் பாதை பாலிச்சியில் முடிகிறது. பிசுக்கெக்கிலிருந்து வரும் பிரதான நெடுஞ்சாலை (A365) பாலிக்கி வழியாக செல்கிறது. நெடுஞ்சாலை A363 ஏரியை சுற்றி வட்டமிட்டபடி செல்கிறது. மேலும் A362 சாலையானது ஏரியிலிருந்து கிழக்கே கஜகஸ்தானுக்கு செல்கிறது. இசிக்-குல் சர்வதேச விமான நிலையம் மற்றும் காரகோல் சர்வதேச விமான நிலையம் கஜகஸ்தானில் உள்ள அல்மாட்டியுடன் இப்பிராந்தியத்தை இணைக்கிறது . சோல்பன்-அடா விமான நிலையம் மற்றும் தம்கா விமான நிலையத்தில் வழக்கமான விமான பயணங்கள் இல்லை.
# இசிக் - குல் பிராந்தியம்

## சுற்றுலா

ஆல்ப்ஸ் அல்லது கொலராடோவை ஒத்த இப்பகுதி ஒரு முக்கிய சுற்றுலாத் தலமாக ஆக வாய்ப்பு உள்ளது. இதன் தொலைதூரத்தன்மை, வளர்ச்சியடையாத உள்கட்டமைப்பு மற்றும் கிர்கிஸ் தேசியவாதிகள் மற்றும் விடுதலை அமைப்புகளுக்கு இடையே வளர்ந்து வரும் மோதல்கள் ஆகியவை இதற்கு தடை கல்லாக உள்ளன. 2008 திசம்பரில் வெடித்தத மோதலால், 39 பொதுமக்கள் கொல்லப்பட்டனர். தற்போது, ஏரியைச் சுற்றியுள்ள சோவியத் கால கட்டுமானங்களை மிகவும் துணிச்சலான சர்வதேச சுற்றுலாப் பயணிகளும், பெரும்பாலும் உள்ளூர் மக்களாலும் பார்வையிடப்படுகிறது.
# இசிக் - குல் பிராந்தியம்

## மாவட்டங்கள்

இஸ்ஸிக்-குல் நிர்வாக ரீதியாக ஐந்து மாவட்டங்களாக பிரிக்கப்பட்டுள்ளது:
| **அக்-சூ மாவட்டம்** | காரகோல் |
| --- | --- |
| **ஜெட்டி-ஆகஸ் மாவட்டம்** | கைசில்-சூ |
| **டோங் மாவட்டம்** | போகோன்பேவ் |
| **டாப் மாவட்டம்** | டப் |
| **இசிக்-குல் மாவட்டம்** | சோல்பன்-அட்டா |
# சூரு போர்

கி.மு. 878 இல், அசீரியாவின் மன்னர் இரண்டாம் அசூர்ணசிர்பால், சுகுவின் ( சுஹூம் ) ஆளுநரின் பிரதான கோட்டையான சூருவை பாபிலோனிய மாநிலத்திலிருந்து கைப்பற்றினார். அசீரியர்கள் ஒரு பெரிய வெற்றியைப் பெற்றிருந்தாலும், மத்திய யூப்ரடீஸ் பிராந்தியத்தில் ஏற்பட்ட கிளர்ச்சிகள் காரணமாக இந்த வெற்றி சந்தேகிக்கப்படுகிறது, மேலும் அசூர்ணசிர்பால் II இன் கீழ் அசீரிய இராணுவம் மீண்டும் ஒருபோதும் சுகு மீது தாக்குதல் நடத்தியதாக அறிவிக்கப்படவில்லை. இந்த போரின் போது அசீரியர்கள் பாபிலோனிய குதிரைப்படை படையை கைப்பற்றியதாக கூறப்படுகிறது. பாபிலோனிய இராணுவ விவகாரங்கள் தொடர்பாக இந்த காலகட்டத்தில் அறிவிக்கப்பட்ட சில போர்களில் இதுவும் ஒன்றாகும்.
# ரோகிங்கியா கொடி

**ரோகிங்கியா கொடி** என்பது ரோகிங்கியா மக்களின் கலாச்சாரம் மற்றும் இன அடையாளத்திற்கான கொடியாக அமைந்துள்ளது. 20 ஆம் நூற்றாண்டின் நடுப்பகுதியில் அதன் உருவாக்கத்தை ஆவணப்படுத்திய ரோகிங்கியா அறிஞரும் எழுத்தாளருமான ஏ.எஃப்.கே ஜிலானி அதன் பயன்பாட்டை முதலில் குறிப்பிட்டார். 20 மே 2018 அன்று, கொடியின் புதுப்பிக்கப்பட்ட பதிப்பு ரோகிங்கியா மொழி அகாதெமியால் உருவாக்கப்பட்டு பொதுமக்களுக்கு வெளியிடப்பட்டது; இது தற்போது உலகெங்கிலும் உள்ள ரோகிங்கியா புலம்பெயர் சமூகங்களால் பயன்படுத்தப்படுகிறது.
# ரோகிங்கியா கொடி

## வடிவமைப்பு

கொடியின் வடிவமைப்பானது வெள்ளை உரைகளைக் கொண்ட மஞ்சள் நாணயமானது பின்புலத்தில் பச்சை நிறத்தைக் கொண்டுள்ளது. பச்சை சமாதானத்தையும், தங்கம் செழிப்பையும், வெள்ளை தூய்மையையும் குறிக்கிறது. நாணயத்தில் குறிப்பிடப்பட்டுள்ள அரபு உரை இஸ்லாத்தின் நான்கு நீதியுள்ள கலீபாக்களின் பெயர்களால் சூழப்பட்ட *ஷாஹாதா ஆகும்* : அவை மேலே அபுபக்கர், கீழே உமர், இடதுபுறத்தில் ஓத்மான் மற்றும் வலதுபுறத்தில் அலி ஆகியவை ஆகும்.
# ரோகிங்கியா கொடி

## வடிவமைப்பு

### வண்ணங்கள்

| **ஆர்ஜிபி** | 11, 102, 35 | 212, 175, 55 | 255, 255, 255 |  |
| --- | --- | --- | --- | --- |
| **ஹெக்ஸாடெசிமல்** | # 0B6623 | # D4AF37 | #FFFFFF |  |
| **CMYK** | 0.89, 0.00, 0.66, 0.60 | 0.00, 0.17, 0.74, 0.17 | 0, 0, 0, 0 | } |
# இயேலவர்த்தி நாயுடம்மா

**இயேலவர்த்தி நாயுடம்மா** *(Yelavarthy Nayudamma)* இந்தியாவின் ஆந்திரப் பிரதேசத்தைச் சேர்ந்த ஒரு வேதிப்பொறியியலாளராவார். 1922 ஆம் ஆண்டு செப்டம்பர் மாதம் 10 அன்று இவர் பிறந்தார். விஞ்ஞானியான இவர் எம்பரர் கனிசுகா என்று அழைக்கப்பட்ட ஏர் இந்தியா விமானம் 182 குண்டு வெடிப்பின் போது கொல்லப்பட்டார்.
# இயேலவர்த்தி நாயுடம்மா

## அறிமுகம்

ஆந்திரப்பிரதேச மாநிலம் குண்டூர் மாவட்டத்திலுள்ள தெனாலி நகரத்திற்கு அருகிலுள்ள இயேலாவாரு கிராமத்தில் ஒரு விவசாயக் குடும்பத்தில் நாயுடம்மா பிறந்தார்.
கிராமத்தில் தனது ஆரம்பக் கல்வியைப் பெற்ற இவர் இங்குள்ள ஏ.சி கல்லூரியில் இடைநிலை கல்வியைப் பயின்றார். பின்னர், புகழ்பெற்ற பனாரசு இந்து பல்கலைக்கழகத்தில் வேதித் தொழில்நுட்பத்தில் இளநிலை பட்டம் பெற்றார். சென்னை தோல் தொழில்நுட்ப நிறுவனத்தில் சேர்ந்து தோல் தொடர்பான ஒரு பட்டயப் படிப்பை முடித்தார். இந்தியாவின் சென்னையில் உள்ள மத்திய தோல் ஆராய்ச்சி நிறுவனத்தின் ஆரம்ப வளர்ச்சிக்கு நாயுடம்மா பங்களித்தார். நிறுவனத்தின் பன்னாட்டு பிம்பத்தை உருவாக்குவதற்கும் இந்திய தோல் தொழிலுடன் நெருக்கமான உறவுகளை ஏற்படுத்துவதற்கும் இவர் பொறுப்பேற்றார்.  
நாயுடம்மா ஒய். பவானா என்பவரை திருமணம் செய்து கொண்டார். இவர்களுக்கு இரத்தீசு மற்றும் இரமேசு என்ற இரண்டு மகன்களும், சாந்தி என்ற ஒரு மகளும் குழந்தைகளாவர். சீக்கிய தீவிரவாதக் குழுவால் 1985 ஆம் ஆண்டு சூப் மாதம் 23 அன்று ஏர் இந்தியா 182 குண்டுவெடிப்பில் இவர் இறந்தார். இயேலவர்த்தி நாயுடம்மாவின் மரணத்திற்குப் பிறகு அவரது மனைவி தற்கொலை செய்து கொண்டார்.
# இயேலவர்த்தி நாயுடம்மா

## விருதுகள்

1971 ஆம் ஆண்டில் வழங்கப்பட்ட பத்மசிறீ விருது உட்பட பல தேசிய மற்றும் சர்வதேச விருதுகளும் கௌரவங்களும் நாயுடம்மாவுக்கு வழங்கப்பட்டுள்ளன.
1983 ஆம் ஆண்டில் சென்னை சிறீ இராச லட்சுமி அறக்கட்டளையின் மதிப்புமிக்க விருதான இராச-லட்சுமி விருது இவருக்கு வழங்கப்பட்டது.  
புதுதில்லியிலுள்ள அறிவியல் மற்றும் தொழிற்துறை ஆராய்ச்சி கழகத்தின் பொது இயக்குநராக நாயுடம்மா பணிபுரிந்தார். 1981 ஆம் ஆண்டு சூன் 12 முதல் 1982 ஆம் ஆண்டு அக்டோபர் 27 வரை புதுதில்லி சவகர்லால் நேரு பல்கலைக்கழகத்தின் நான்காவது துணை வேந்தராக பணியாற்றினார். இவற்றைத் தவிர பல மதிப்புமிக்க தேசிய மற்றும் சர்வதேச குழுக்களிலும் பணியாற்றியுள்ளார்.
# இயேலவர்த்தி நாயுடம்மா

## முனைவர் நாயுடம்மா நினைவு விருது

டி இராமசாமி, சிவதாணு பிள்ளை, நோரி தாட்டாட்ரேயுடு, சாம் பிட்ரோடா, ஜி. மாதவன், கோட்டா அரிநாரயணா, வி.கே.ஆத்ரேயே, இராசகோபாலன் சிதம்பரம், ஆர். ஏ. மாசேல்கர், யாசுபீர் சிங் பசாச்சு, கத்தூரிரங்கன், வர்க்கீசு குரியன், எசு. இசட். காசிம், எம். ஜி. கே. மேனன், விசய்குமார் சரசுவட் மான்கொம்பு சாம்பசிவன் சுவாமிநாதன் மற்றும் பலர்
அறிவியல் மற்றும் தொழில்நுட்பத்திற்காக வழங்கப்படும் முனைவர் நாயுடம்மா நினைவு விருதினை பெற்றவர்களாவார்கள்
# பிரதாப்காட் கோட்டை

**பிரதாப்காட்** (Pratapgad) 'வீரம் நிறைந்த கோட்டை' என்ற பொருள்படும் இது மேற்கு இந்திய மாநிலமான மகாராட்டிராவில் சாத்தாரா மாவட்டத்தில் அமைந்துள்ள ஒரு பெரிய கோட்டையாகும். பிரதாப்காட் போரின் தளமாக குறிப்பிடத்தக்க இந்த கோட்டை இப்போது ஒரு பிரபலமான சுற்றுலா தலமாக உள்ளது.
# பிரதாப்காட் கோட்டை

## நிலவியல்

பிரதாப்காட் கோட்டை போலத்பூரிலிருந்து 15 கிலோமீட்டர் (9.3 மைல்) தொலைவிலும், மகாபலீசுவருக்கு மேற்கே 23 கிலோமீட்டர் (14 மைல்) தொலைவிலும் அமைந்துள்ளது. இந்த கோட்டை கடல் மட்டத்திலிருந்து 1,080 மீட்டர் (3,540 அடி) உயரத்தில் இப்பகுதியில் பிரபலமான மலைவாழிடமாக உள்ளது. மேலும், இது பர் மற்றும் கினேஸ்வர் கிராமங்களுக்கு இடையிலான சாலையைக் கவனிக்காத ஒரு ஸ்பர் மீது கட்டப்பட்டுள்ளது.
# பிரதாப்காட் கோட்டை

## வரலாறு

மராட்டிய மன்னர் சிவாஜி தனது பிரதம மந்திரிகளில் ஒருவரான மோரோபந்த் திரியம்பக் பிங்கிள் என்பவரிடம் நிரா மற்றும் கொய்னா ஆறுகளின் கரைகளை பாதுகாப்பதற்காகவும், பார் கணவாயைப் பாதுகாப்பதற்காகவும் இந்த கோட்டையின் கட்டுமானத்தை மேற்கொள்ள நியமித்தார்.  
இந்தக் கோட்டையின் கட்டுமானம் 1656 இல் நிறைவடைந்தது. 1659 நவம்பர் 10 ஆம் தேதி சத்ரப்தி சிவாஜிக்கும் அப்சல் கானுக்கும் இடையிலான பிரதாப்காட் போர் இந்த கோட்டையின் கோபுரங்களுக்கு கீழே நடந்தது. இது வளர்ந்து வரும் இராச்சியத்தின் இராணுவத்தின் முதல் பெரிய அரணாக இருந்தது. மேலும் மராட்டிய பேரரசை நிறுவுவதற்கான களத்தை அமைத்தது. பிரதாப்காட் பிராந்திய அரசியலில் தொடர்ந்து ஈடுபட்டது. புனேவின் நன்கு அறியப்பட்ட அமைச்சரான சாகரம் பாபு, 1778 இல் பிரதாப்காட்டில் தனது போட்டியாளரான நானா பட்நாவிசால் அடைத்து வைக்கப்பட்டார். பின்னர் அவர் ராய்காட்டில் இறக்கும் வரை கோட்டையிலிருந்து மற்றொரு கோட்டைக்கு அடிக்கடி மாற்றப்பட்டார். 1796 ஆம் ஆண்டில், நானா பட்நாவிசு, கௌலத்ராவ் சிந்தியா மற்றும் அவரது மந்திரி பலோபாவின் சூழ்ச்சிகளிலிருந்து தப்பிக்கையில், மகாத் செல்வதற்கு முன்பு பிரதாப்காட்டில் ஒரு வலுவான இராணுவத்தைக் கூட்டினார். 1818 ஆம் ஆண்டில், மூன்றாம் ஆங்கிலேய-மராத்தியப் போரின் ஒரு பகுதியாக, பிரதாப்காட் தனியார் பேச்சுவார்த்தைகளால் சரணடைந்தார். பிரதாப்காட் ஒரு முக்கியமான கோட்டையாக இருந்ததால், ஒரு பெரிய இராணுவத்தைக் கொண்டிருந்தது. மேலும் வய் பகுதியைச் சுற்றியுள்ள நாட்டின் பெரும்பகுதியை மறைக்கக்கூடியது என்பதால் இது மராத்திய படைகளுக்கு பெரும் அரணாகும். குதிரையில் அமர்ந்திருக்கும் சிவாஜியின் 17 அடி உயர வெண்கல சிலையை அப்போதைய இந்தியப் பிரதமராக இருந்த ஜவகர்லால் நேரு அவர்கள் 1957 நவம்பர் 30 அன்று திறந்து வைத்தார். அதே ஆண்டு கும்ப்ரோசி கிராமத்திலிருந்து கோட்டை வரை பொதுப்பணித் துறையால் ஒரு சாலை அமைக்கப்பட்டது. 1960 இல் கோட்டைக்குள் ஒரு விருந்தினர் மாளிகையும், ஒரு தேசியப் பூங்காவும் கட்டப்பட்டன. இந்த கோட்டை தற்போது முன்னாள் சாத்தாரா சுதேச அரசின் வாரிசான உதயன்ராஜே போசுலேவுக்கு சொந்தமானது.
# பிரதாப்காட் கோட்டை

## அமைப்பு

கோட்டையை கீழ் கோட்டை மற்றும் மேல் கோட்டை என இரண்டாகப் பிரிக்கலாம்.  
மலையின் முகடு மீது மேல் கோட்டை கட்டப்பட்டுள்ளது. இது தோராயமாக சதுரமாக அமைந்துள்ளது, ஒவ்வொரு பக்கத்திலும் 180 மீ நீளம் கொண்ட, இது சிவனுக்கு ஒரு கோயில் உட்பட பல நிரந்தர கட்டிடங்களைக் கொண்டுள்ளது. கோயில் கோட்டையின் வடமேற்கில் அமைந்துள்ளது. மேலும் 250 மீட்டர் வரை சொட்டுகளுடன் சுத்தமான பாறைகளால் சூழப்பட்டுள்ளது.  
கீழ் கோட்டை சுமார் 320 மீ நீளமும் 110 மீ அகலமும் கொண்டது. இது கோட்டையின் தென்கிழக்கில் அமைந்துள்ளது . பத்து முதல் பன்னிரண்டு மீட்டர் உயரமுள்ள கோபுரங்கள் மற்றும் கோட்டைகளால் பாதுகாக்கப்படுகிறது.  
அப்சல் கோபுரம் கோட்டையிலிருந்து சரியாக விரிவடைந்து கோட்டையின் அணுகுமுறையை பாதுகாக்கிறது. இது பிரதாப்காட் போருக்குப் பின்னர் கட்டப்பட்டதாகக் கூறப்படுகி. மேலும் அப்சல் கானின் உடல் கோபுரத்தின் கீழ் புதைக்கப்பட்டதாகவும் கூறப்படுகிறது.  
1661 இல், சிவாஜியால் துல்ஜாப்பூரில் உள்ள பவானி தேவியின் கோவிலுக்கு செல்ல முடியாமல் போனது. அதற்காக இந்த கோட்டையிலேயே ஒரு கோவிலை அத்தெய்வத்திற்கு அர்ப்பணிக்க முடிவு செய்தார். இந்த கோயில் கீழ் கோட்டையின் கிழக்கு பக்கத்தில் உள்ளது. இந்த மண்டபம் அசல் கட்டுமானத்திலிருந்து மீண்டும் கட்டப்பட்டுள்ள. 50 'நீளம், 30' அகலம் மற்றும் 12 'உயரமுள்ள மரத் தூண்களைக் கொண்டுள்ளது. இந்த ஆலயம் கல்லால் ஆனது. மேலும் தெய்வத்தின் ஆடை அணிந்த கருப்பு கல் உருவம் உள்ளது. கோயிலின் கூரை உள்ளே தட்டையாக இருக்கிறது. ஆனால் சித்தாராவின் மன்னன் பிரதாப் சிங் (1818-1839) அமைத்த ஈய உறைகளில் மூடப்பட்டுள்ளது. ஒரு சிறியவிமானம் சந்நதியை உள்ளடக்கி உள்ளது. இந்த கோவிலில் 6 வைர கற்களால் அலங்கரிக்கப்பட்டுள்ள மராத்திய தளபதி ஹம்பிராவ் மொகைதியின் வாள் ஒன்று வைக்கப்பட்டுள்ளது. இது அவர் போரில் 600 வீரர்களைக் கொன்றதைக் குறிக்கிறது. கோயிலுக்குள் ஒரு ஸ்படிக இலிங்கமும் வழிபடப்படுகிறது. அந்தக் காலகட்டத்தில் காலாட்படை வீரர்களால் பயன்படுத்தப்பட்ட கவசங்களும் கோயிலுக்கு வெளியே காட்சிக்கு வைக்கப்பட்டுள்ளன  
கோட்டையிலிருந்து தென்கிழக்கு நோக்கி சிறிது தொலைவில் அப்சல் கானின் தர்கா அமைந்துள்ளது.
# பிரதாப்காட் கோட்டை

## சுற்றுலா

பிரதாப்காட், மகாபலீசுவரிலிருந்து 25 கிலோமீட்டர் தொலைவில் அமைந்துள்ள பிரபலமான சுற்றுலாத் தலமாகும். . மகாராட்டிரா மாநில போக்குவரத்துக் கழகப் பேருந்துகள் சேவை பல ஆண்டுகளாக பிரதாப்காட் உட்பட மகாபலீசுவரைச் சுற்றியுள்ள இடங்களுக்கு தினசரி உல்லாசப் பயணங்களை நடத்தி வருகிறது. பல பள்ளிகளும் கோட்டைக்கு கல்வி பயணங்களை ஏற்பாடு செய்கின்றன. இப்பகுதியின் பல மலையேற்ற பாதைகளிலும் இந்த கோட்டை உள்ளது.
# எதிர்பரிமாற்றுப் பண்பு

கணிதத்தில் **எதிர்பரிமாற்றுப் பண்பு** (*Anticommutative property*) என்பது சில பரிமாற்றுத்தன்மைத்தன்மையற்ற செயல்களுக்குரிய சிறப்புப் பண்பாகும். சமச்சீர்த்தன்மையை முக்கியமாகக் கொண்ட கணித இயற்பியலில் இத்தகைய செயலிகள் "எதிர்சமச்சீர் செயலிகள்" என அழைக்கப்படுகின்றன. எதிர் சமச்சீர் செயலிகளிலுள்ள இரு மாறிகளின் இடங்களைப் பரிமாற்றம் செய்யும்போது அச்செயலின் விளைவின் மதிப்பானது பரிமாற்றத்துக்கு முந்தைய நிலையில் கிடைக்கும் மதிப்பின் நேர்மாறாக இருக்கும்.
# எதிர்பரிமாற்றுப் பண்பு

## வரையறை

<math>A, B</math> இரு பரிமாற்றுக் குலங்கள் எனில், <math>f : A^2 \to B</math> எனும் இருமாறி நேரியல் கோப்பானது எதிர்பரிமாற்றுப் பண்புடையதாக இருக்கப் பின்வரும் முடிவினை நிறைவு செய்ய வேண்டும்:  
:<math>\forall x, y \in A</math> எனில்
:<math>f(x, y) = - f(y, x).</math> ஆக இருக்கும்.
# எதிர்பரிமாற்றுப் பண்பு

## எடுத்துக்காட்டுகள்

- கழித்தல் ஒரு எதிர் பரிமாற்றுச் செயலி ஆகும்.
a, b இரு மெய்யெண்களெனில்:
: −(a − b) = b − a.
: 2 − 10 = −(10 − 2) = −8.  
- திசையன்களின் குறுக்குப் பெருக்கம் ஒரு எதிர் பரிமாற்றுச் செயலி.
**a** , **b** இரு திசையன்களெனில்:
:
# 2020 ஆப்கானித்தான் வெள்ளம்

ஆகஸ்ட் 2020 இல் ஆப்கானித்தானில் தொடர்ச்சியான திடீர் வெள்ளம் ஏற்பட்டது. பர்வான் மாகாணத்தின் சாரிகரில் பெய்த மழையால் அவை ஏற்பட்டன. இந்த வெள்ளத்தில் குறைந்தது 190 பேர் கொல்லப்பட்டனர் மற்றும் 250 பேர் காயமடைந்தனர், மேலும் நூற்றுக்கணக்கான வீடுகள் அழிக்கப்பட்டன. கபீசா மாகாணம், வர்தகு மாகாணம், நங்கர்கார் மாகாணம், பாஞ்ச்சிர் மாகாணம் மற்றும் பாக்டியா மாகாணங்களில் சில உயிரிழப்புகள் மற்றும் உள்கட்டமைப்புகள் அழிக்கப்பட்டுள்ளதாக பேரிடர் மேலாண்மை அமைச்சகம் தெரிவித்துள்ளது.  
ஆப்கானித்தானில் நடந்து வரும் போரினால் மீட்பு முயற்சிகள் சிக்கலானவையாக உள்ளன. சில பகுதிகளைப் போலவே, போர் காரணமாக உதவிகளை வழங்க முடியவில்லை.  
ஆகஸ்ட் 29, 2020 அன்று வெள்ளத்தின் இறப்பு எண்ணிக்கை 160 ஆக உயர்ந்தது. 129 இறப்புகள் பர்வானில் நிகழ்ந்தன.  
செப்டம்பர் 1, 2020 அன்று இறப்பு எண்ணிக்கை 190 ஆக உயர்ந்தது மற்றும் 172 பேர் காயமடைந்தனர்.
# தேசிய கால்நடை மாநாடு, வாட்டர்லூ

**தேசிய கால்நடை மாநாடு** என்பது அயோவாவின் வாட்டர்லூவில் ஆண்டுதோறும் நடத்தப்படும் விவசாய நிகழ்வாகும். இது முதன்முதலில் 1910ஆம் ஆண்டில் நடைபெற்றது.  
மெக்ல்ராய் கலையரங்கம் மற்றும் எலக்ட்ரிக் பார்க் நடன அரங்கம் ஆகியவை தேசிய கால்நடை மாநாட்டு மைதானத்தில் அமைந்துள்ளன.
# தேசிய கால்நடை மாநாடு, வாட்டர்லூ

## வரலாறு

அயோவா மாநில கண்காட்சி போன்ற பிற நிகழ்வுகளைப் போலன்றி, ஒவ்வொரு ஆண்டும் இரண்டாம் உலகப் போரின்போதும் கூட கால்நடை மாநாடு நடைபெற்றது.  
1980 களில், என்.சி.சி அமைப்பு கூடுதல் வருவாயை ஈட்ட முயற்சிக்க கிரேஹவுண்ட் பந்தய வணிகத்தைத் தொடங்கியது. இது வணிக ரீதியான தோல்வியடைந்தது. இந்த அமைப்பு 1993 ஆம் ஆண்டில் கடன் தீர்க்க இயலாத நிலை என்று அறிவித்தது. இதன் விளைவாக 1994 ஆம் ஆண்டில் நிகழ்வு ரத்து செய்யப்பட்டது. ஸ்லாட் இயந்திரங்களை அனுமதிக்க தோல்வியுற்ற வாக்கெடுப்பின் பின்னர் 1996 இல் பந்தயம் நிறுத்தப்பட்டது, மற்றும் இந்த வசதி 2018 இல் அழிக்கப்பட்டது.  
2008 ஆம் ஆண்டில் , அயோவாவின் போஸ்ட்வில்லில் நடந்த சோதனையில் கைது செய்யப்பட்ட 260 சட்டவிரோதமாக குடியேறியவர்களுக்கு இந்த தற்காலிக மைதானம் பயன்படுத்தப்பட்டது.  
COVID-19 தொற்றுநோயால் 2020 இல் எந்த மாநாடும் நடைபெறவில்லை.
# வி. ஆர். லலிதாம்பிகா

**வி.ஆர்.லலிதாம்பிகா** (V. R. Lalithambika) (பிறப்பு 1962) இந்திய விண்வெளி ஆராய்ச்சி நிறுவனத்தில் (இஸ்ரோ) பணிபுரியும் இந்திய பொறியியலாளர் மற்றும் விஞ்ஞானி ஆவார். மேம்பட்ட துவக்கி தொழில்நுட்பங்களில் நிபுணரான இவர், 2022 க்குள் இந்திய விண்வெளி வீரர்களை விண்வெளிக்கு அனுப்புவதற்கான ககன்யான் பணிக்கு தலைமை தாங்குகிறார் .
# வி. ஆர். லலிதாம்பிகா

## ஆரம்ப கால வாழ்க்கை

லலிதாம்பிகா 1962 இல் இந்தியாவின் கேரளாவின் திருவனந்தபுரத்தில் பிறந்தார். தும்பா ராக்கெட் சோதனை மையம் அவரது வீட்டின் அருகாமையில் இருந்ததால், அவரது குழந்தை பருவத்திலிருந்தே, இஸ்ரோவை நோக்கி அவர் ஈர்க்கப்பட்டார். அறிவியலுக்கான அவரது வெளிப்பாடு மிக ஆரம்பத்திலேயே தொடங்கியது, ஏனெனில் அவரது தாத்தா, வில்லைகள், நுண்ணோக்கிகள் போன்ற துணைக்கருவிகளை வீட்டிலேயே தயாரித்து வந்தார், மேலும் இஸ்ரோவின் பணிகள் குறித்து அவ்வப்போதைய தகவல்களைப் பெற்று தனது அறிவைப் புதுப்பித்துக்கொண்டார். அவரது தாத்தா ஒரு கணிதவியலாளரும், வானியலாளரும் மற்றும் கொக்கை தயாரிப்பாளரும் ஆவார். அவரது தந்தையும் ஒரு பொறியியலாளர்.
# வி. ஆர். லலிதாம்பிகா

## தொழில்

அவர் மேம்பட்ட ஏவூர்தி வாகன தொழில்நுட்பத்தின் நிபுணர் ஆவார். அவர் திருவனந்தபுரத்தின் விக்ரம் சரபாய் விண்வெளி மையத்தில் (வி.எஸ்.எஸ்.சி) சேர்ந்தார். 1988 ஆம் ஆண்டில் ராக்கெட் கட்டுப்பாடு மற்றும் வழிகாட்டுதல் அமைப்புகளை வடிவமைக்கும் ஒரு குழுவை அவர் வழிநடத்தினார். ஆக்மென்ட் சேட்டிலைட் ஏவுதல் வாகனம் (ஏ.எஸ்.எல்.வி), முனைய துணைக்கோள் ஏவுகலம் (பி.எஸ்.எல்.வி) மற்றும் ஜியோசின்க்ரோனஸ் சேட்டிலைட் ஏவுதல் வாகனம் (ஜி.எஸ்.எல்.வி) மற்றும் மறுபயன்பாட்டு வெளியீட்டு வாகனம் (ஆர்.எல்.வி) உள்ளிட்ட பல்வேறு இஸ்ரோ ஏவூர்திகள் தொழில்நுட்பத்தில் அவர் பணியாற்றியுள்ளார். அவர் 100 க்கும் மேற்பட்ட விண்வெளி பயணங்களின் ஒரு பகுதியாக இருந்து வருகிறார்.  
பெங்களூருவில் உள்ள இஸ்ரோ தலைமையகத்திற்குச் செல்வதற்கு முன்பு, திருவனந்தபுரத்தின் வி.எஸ்.எஸ்.சி.யில் துணை இயக்குநராக (கட்டுப்பாடு, வழிகாட்டுதல் மற்றும் உருவகப்படுத்துதல்) இருந்தார்.
# வி. ஆர். லலிதாம்பிகா

## விருதுகள்

அவருக்கு விண்வெளி தங்க பதக்கம் (2001), இஸ்ரோ தனிநபர் நன்மதிப்பு விருது மற்றும் இஸ்ரோ செயல்திறன் சிறப்பான விருது (2013) வழங்கப்பட்டது. ஏவுகணை வாகன தொழில்நுட்பத்தில் சிறந்து விளங்கியதற்காக ஆஸ்ட்ரோநாட்டிகல் சொசைட்டி ஆஃப் இந்தியா விருதையும் வென்றுள்ளார்.
# வி. ஆர். லலிதாம்பிகா

## தனிப்பட்ட வாழ்க்கை

அவர் ஒரு பொறியியலாளரை மணந்தார், அவருக்கு இரண்டு குழந்தைகள் உள்ளனர்.
# இவா ஏர்

## வரலாறு

செப்டம்பர் 1988 இல், எவர்க்ரீன் மரைன் கார்ப்பரேசன் நிறுவனத்தின் 20 வது ஆண்டு விழாவில் நிறுவனத்தின் தலைவர் சாங் யுங்-ஃபா தைவானின் முதல் தனியார் பன்னாட்டு வானூர்தி சேவையை துவங்க இருப்பதாக அறிவித்தார்.  
இவா ஏர்வேஸ் கார்ப்பரேசன் முறையாக மார்ச் 1989இல் நிறுவப்பட்டது. இந்த வானூர்தி சேவை முதலில் எவர்க்ரீன் ஏர்வேஸ் என்று அழைக்கப்பட்டது.  
1 சூலை 1991இல் போயிங் 767-300ER வானுர்தியுடன் தனது முதல் சேவையை தொடங்கியது ஆரம்பத்தில் தாய்பெய்லிருந்து பேங்காக், சியோல், ஜகார்த்தா, சிங்கப்பூர் சாங்கி வானூர்தி நிலையம், கோலாலம்பூர் ஆகிய இடங்களுக்கு சேவை வழங்கியது.
# இவா ஏர்

## சேரிடங்கள்

விளம்பரத்துடன் இவா ஏர் வானூர்தி போயிங் 777-300ER]]
இவா ஏர் வான்சேவை மைய்யமாக தைவானின் தாவோயுவான் பன்னாட்டு வானூர்தி நிலையம் ஆகும்
| நாடு | நகரம் | வானூர்தி நிலையம் | குறிப்புகள் | சான்று |
| --- | --- | --- | --- | --- |
| ஆத்திரேலியா | பிரிஸ்பேன் | பிரிஸ்பேன் வானூர்தி நிலையம் | align= | align= |
| சிட்னி | சிட்னி வானூர்தி நிலையம் | align= நிறுத்தப்பட்டது | align= |  |
| ஆஸ்திரியா | வியன்னா | வியன்னா பன்னாட்டு வானூர்தி நிலையம் | align= |  |
| கம்போடியா | நோம் பென் | புனோம் பென் பன்னாட்டு வானூர்தி நிலையம் | align= |  |
| சீனா | பெய்ஜிங் | பெய்ஜிங் தலைநகர் பன்னாட்டு விமான நிலையம் | align= |  |
| செங்டூ | செங்டூ சுவாங்லியு பன்னாட்டு வானூர்தி நிலையம் | align= |  |  |
| சோங்கிங் | சோங்கிங் ஜியாங்பீ பன்னாட்டு வானூர்தி நிலையம் | align= |  |  |
| தாலியன் | தாலியன் சூசியிஸி பன்னாட்டு வானூர்தி நிலையம் | align= |  |  |
| குவாங்சோ | குவாங்சோ பையுன் பன்னாட்டு வானூர்தி நிலையம் | align= |  |  |
| குயிலின் | குயிலின் லியாங்ஜியாங் பன்னாட்டு வானூர்தி நிலையம் | align= |  |  |
| ஆய்-காவு | ஆய்காவு மெய்லன் பன்னாட்டு வானூர்தி நிலையம் | align= |  |  |
| கைலர் | கூலுன்புர் கைலர் வானூர்தி நிலையம் | align= |  |  |
| காங்சூ | காங்சூ சியாஷன் பன்னாட்டு வானூர்தி நிலையம் | align= |  |  |
| கார்பின் | கார்பின் தைப்பிங் பன்னாட்டு வானூர்தி நிலையம் | align= |  |  |
| சினான் | சினான் யாக்கியாங் பன்னாட்டு வானூர்தி நிலையம் | align= |  |  |
| சாங்காய் | சாங்காய் புடோங் பன்னாட்டு வானூர்தி நிலையம் | align= |  |  |
| பிரான்சு | பாரிசு | சார்லசு டிகால் வானூர்தி நிலையம் | align= |  |
| ஆங்காங் | ஆங்காங் | ஹொங்கொங் பன்னாட்டு வானூர்தி நிலையம் | align= |  |
| இந்தியா | தில்லி | இந்திரா காந்தி பன்னாட்டு வானூர்தி நிலையம் | align= |  |
| மும்பை | சத்திரபதி சிவாஜி பன்னாட்டு வானூர்தி நிலையம் | align= |  |  |
| இந்தோனேசியா | தென்பசார் | நுகுரா ராய் பன்னாட்டு வானூர்தி நிலையம் | align= |  |
| ஜகார்த்தா | சுகர்ணோ-ஹத்தா பன்னாட்டு வானூர்தி நிலையம் | align= |  |  |
| சுராபாயா | சுவாண்டா பன்னாட்டு வானூர்தி நிலையம் | align= |  |  |
| இத்தாலி | மிலான் | மிலன் மல்பென்சா வானூர்தி நிலையம் | 14 செப்படம்பர் 2021 முதல் மீண்டும் | align= |
# வாடி, மகாராட்டிரம்

**வாடி** (Wadi) என்பது இந்திய மாநிலமான மகாராட்டிராவின் நாக்பூர் மாவட்டத்திலுள்ள ஒரு பெரிய கிராமமும் நகராட்சி அமைப்புமாகும். இது தேசிய நெடுஞ்சாலை எண்-53, தேசிய நெடுஞ்சாலை எண்-353I மற்றும் தேசிய நெடுஞ்சாலை எண்-353J ஆகியவற்றுடன் இணைக்கப்பட்டுள்ளது .
# வாடி, மகாராட்டிரம்

## புள்ளிவிவரங்கள்

2011 இந்திய மக்கள் தொகைக் கணக்கெடுப்பின்படி, வாடியின் மக்கள் தொகை 40,147 ஆகும். ஆண்கள் 53% மற்றும் பெண்கள் 47% ஆக இருக்கின்றனர். வாடியின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 82%, பெண் கல்வியறிவு 74%. வாடியில், மக்கள் தொகையில் 14% 6 வயதுக்குட்பட்டவர்கள்.
# வாடி, மகாராட்டிரம்

## இதர வசதிகள்

கிடங்குகள் வாடியில் பொதுவான இடமாகும். எண் 53 ஒரு (ஆசிய நெடுஞ்சாலை 46) வாடி வழியாக பயணிக்கிறது.
# வாடி, கர்நாடகா

**வாடி** (Wadi) என்பது இந்திய மாநிலமான கர்நாடகாவின் குல்பர்கா மாவட்டத்தில் உள்ள மக்கள் தொகை கணக்கெடுப்பு நகரமாகும் . வாடி சந்தி தொடருந்து நிலையம் இந்திய இரயில்வேயில் ஒரு முக்கியமான சந்திப்பாகும். குல்பர்கா நகரம், வாடியிலிருந்து இருப்புப்பாதை வழியாக 37 கி.மீ தொலைவிலும், சாலை வழியாக 40 கி.மீ தொலைவிலும் உள்ளது. சிக்கந்தராபாத் முதல் வாடி வரையிலான இருப்புப்பாதை 1874 இல் தொடங்கப்பட்டது.
# வாடி, கர்நாடகா

## நிலவியல்

வாடி 17.07 ° N 76.98 ° E இல் அமைந்துள்ளது. இது சராசரியாக 411 மீட்டர் உயரத்தில் உள்ளது&nbsp;(1348&nbsp;அடி).
# வாடி, கர்நாடகா

## புள்ளிவிவரங்கள்

இந்தியாவின் 2011 மக்கள் தொகைக் கணக்கெடுப்பின்படி, வாடியின் மக்கள் தொகை 120,000 ஆகும். ஆண்களில் மக்கள் தொகையில் 51%, பெண்கள் 49% இருக்கின்றனர். வாடியின் சராசரி கல்வியறிவு விகிதம் 54% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 63%, பெண் கல்வியறிவு 45%. வாடியில், மக்கள் தொகையில் 14% 6 வயதுக்குட்பட்டவர்கள்.
# வாடி, கர்நாடகா

## சுற்றுலா

வாடி ஒரு சுற்றுலா தலமாகும். அனுமனுக்கு கோயில் ஒன்று இரயில்வே குடியிருப்பிலும், மற்றொன்று வாடி ரயில் நிலையத்திலிருந்து 10 கி.மீ தொலைவிலும் அமைந்துள்ளது. வாடி நகரத்திலிருந்து 6 கி.மீ தொலைவில் உள்ள அஸ்தான் இ குவாட்ரி ஹல்கட்டா ஷெரீப் தர்கா இருக்கின்றன
# வாடி, கர்நாடகா

## போக்குவரத்து

வாடி சந்திப்பு இரயில் நிலையம் மும்பை-சென்னை பாதையின் ஒரு பகுதியாக இருக்கும் சோலாப்பூர்-குண்டக்கல் பாதையில் உள்ளது. மும்பை, பெங்களூரு, ஐதராபாத்து மற்றும் சென்னை ஆகிய பெருநகரங்களிலிருந்து இரயில்கள் இந்த நகரத்தின் வழியாக செல்கின்றன. இது இரயில் மூலம் செகந்திராபாத்துடன் இணைக்கப்பட்டுள்ளது.
# வாடி, கர்நாடகா

## வருமானம் / பொருளாதாரம்

வாடி, ஏ.சி.சியின் இரண்டு சிமென்ட் ஆலைகளைக் கொண்டுள்ளது, ஒன்று 2.6 எம்.டி.பி.ஏ (ஆண்டுக்கு மில்லியன் டன்) திறன் மற்றும் மற்றொன்று 2.1 எம்.டி.பி. இவை நாட்டின் மிகப்பெரிய சிமென்ட் ஆலைகளில் சில. வாடி சுண்ணாம்பு சுரங்கங்களுக்கும் பிரபலமானது. வாடி ஒரு முக்கியமான இரயில் சந்திப்பாகும்.  
ஏ.சி.சி சிமென்ட் ஆலைகள், இரயில்வே மற்றும் சுண்ணாம்பு ஆகியவற்றின் வேலைவாய்ப்பு தேடி பல்வேறு பிராந்தியங்கள் மற்றும் கலாச்சாரங்களைச் சேர்ந்த மக்களை ஈர்த்துள்ளன.
# வாசுதேவன் சிறீனிவாசு

**வாசுதேவன் சிறீனிவாசு** *(Vasudevan Srinivas)* இந்தியாவைச் சேர்ந்த ஒரு கணிதவியலாளராவார். 1958 ஆம் ஆண்டு சூன் மாதம் 6 அன்று இவர் பிறந்தார். இயற்கணித வடிவவியலில் நிபுணத்துவம் பெற்றுள்ளார். மும்பையிலுள்ள டாடா அடிப்படை ஆராய்ச்சி நிறுவனத்தின் கணிதப் பள்ளியில் மூத்த பேராசிரியராக பணிபுரிகிறார்.  
சிறீனிவாசு பெங்களூர் பல்கலைக்கழகத்தில் இளம் அறிவியல் பட்டமும் சிக்காக்கோ பல்கலைக் கழகத்தில் 1978 ஆம் ஆண்டில் முதுநிலை அறிவியல் மற்றும் 1982 ஆம் ஆண்டில் முனைவர் பட்டங்களையும் பெற்றார். அமெரிக்க கணிதவியலாளர் சிபென்சர் பிளாச்சு வாசுதேவன் சீறீனிவாசுவின் முனைவர் பட்ட ஆராய்ச்சிக்கு மேற்பார்வையாளராக இருந்தார். வாசுதேவன் 1983 ஆம் ஆண்டு முதல் மும்பையின் டாடா அடிப்படை ஆராய்ச்சி நிறுவனத்தில் கல்வி கற்பித்தல் வாழ்க்கையை வருகைதரும் பேராசிரியராகத் தொடங்கினார்.  
முக்கியமாக இயற்கணித வடிவவியலில் ஒற்றை இயற்கணித வகை சுழற்சிகளை ஆய்வு செய்வதில் சீறீனிவாசு நிபுணத்துவம் பெற்றவராக இருந்தார். பரிமாற்று இயற்கணித இடைமுகத்தின் திட்டவட்டமான தொகுதிகள், வகுப்பி வர்க்கக் குழுக்கள், தனித்துவமான காரணிமயமாக்கல் களங்கள் மற்றும் இல்பர்ட்டு செயல்பாடுகள் மற்றும் பெருக்கம் தொடர்பான ஆய்வுகளையும் இவர் மேற்கொண்டார்.  
கணித அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி சுவரூப் பட்நாகர் விருது 2003 ஆம் ஆண்டு இவருக்கு வழங்கப்பட்டது.
# வாசுதேவன் சிறீனிவாசு

## பிற விருதுகள்

- 1987 ஆம் ஆண்டில் இளம் விஞ்ஞானிகளுக்கான இந்திய தேசிய அறிவியல் அகாதமி பதக்கம்
- 1995 ஆம் ஆண்டிற்கான கணிதப் பிரிவுக்காக பி.என். பிர்லா அறிவியல் பரிசு
- புதுதில்லி இந்திய தேசிய அறிவியல் அகாடமியின் உறுப்பினர்.
- 2008 ஆம் ஆண்டு உலக அறிவியல் அகாதமி விருது. AS பரிசு.
- 2012 ஆம் ஆண்டு அமெரிக்க கணித சங்கத்தின் உறுப்பினர்.
# வய், மகாராட்டிரம்

**வய்** (Wai) என்பது இந்தியாவின் மகாராட்டிரா மாநிலத்தின் சாத்தாரா மாவட்டத்தில் உள்ள ஒரு நகரமாகும். கிருஷ்ணா ஆற்றில் அமைந்துள்ள இந்த நகரம், பேஷ்வாக்களின் காலத்தில் ஒரு முக்கிய நகரமாக இருந்தது. ஆளும் குடும்பங்களைச் சேர்ந்த இரண்டு முக்கியமான மராத்தா பிராமணர்கள் இங்கு தோன்றினர்: ஜான்சியின் இராணி இலட்சுமிபாய் (தம்பே குடும்பம்) மற்றும் பாலாஜி பாஜி ராவ் பேஷ்வாவின் (ரஸ்தே குடும்பம்) மனைவி கோபிகாபாய்.  
உள்ளூரில் உள்ள முக்கிய குடும்பங்களான இரஸ்தே, இரனதே, பட்னாவிசு போன்ற பல குடும்பங்கள் கட்டடக்கலை ரீதியாக குறிப்பிடத்தக்க கோயில்களை இந்த ஊரில் கட்டின. 400 ஆண்டுகள் பழமையான மந்த்ராதேவி கலுபாய் கோயில், வயிலிருந்து 12 கிலோமீட்டர் தொலைவில் கடல் மட்டத்திலிருந்து 4,650 அடி உயரத்தில் உள்ள ஒரு மலையில் உள்ளது. சமீபத்திய ஆண்டுகளில், பாலிவுட் மற்றும் மராத்தித் திரைப்படங்களின் படப்பிடிப்பிற்கான பிரபலமான இடமாக இது மாறியுள்ளது. 300 க்கும் மேற்பட்ட படங்கள் வை மற்றும் இதை சுற்றியுள்ள பகுதிகளில் படமாக்கப்பட்டுள்ளன.
# வய், மகாராட்டிரம்

## வரலாறு

நகரில் 100 க்கும் மேற்பட்ட கோயில்கள் இருப்பதால், "தெற்கின் காசி" (வாரணாசி) என்ற பெயரை இந்த ஊர் கொண்டுள்ளது. மகாராட்டிராவில் கிருஷ்ணா ஆற்றின் கரையிலும் அதன் கோயில்களிலும், குறிப்பாக கணபதி படித்துறையிலுள்ள தொந்தி கணபதி கோயிலுக்காகவும் நகரம் அறியப்படுகிறது.  
பிஜப்பூர் சுல்தானகத்தின் இரண்டாம் அலி ஆதில் ஷாவை பிரதிநிதித்துவப்படுத்தும் 17 ஆம் நூற்றாண்டின் போர்வீரர் அப்சல் கான், மராட்டிய ஆட்சியாளர் சிவாஜி பிரதாப்காட் கோட்டைக்குச் செல்லும் வழியில் இங்கு சிலகாலம் தங்கியிருந்ததாகக் கூறப்படுகிறது. 2005 ஆம் ஆண்டில் சுமார் 105 துப்பாக்கிகள், வாள் மற்றும் பிற ஆயுதங்கள் இங்கு கண்டுபிடிக்கப்பட்டன.
# வய், மகாராட்டிரம்

## நிலவியல்

வாய் 17.94 ° N 73.88 ° E இல் அமைந்துள்ளது. இது சாத்தாரா<nowiki/>நகருக்கு வடக்கே சுமார் 35 கி.மீ தொஅலிவில் அமைந்துளது. இதன் சராசரி உயரம் 718 மீட்டர் (2355 அடி). இது மேற்குத் தொடர்ச்சி மலைப் பகுதியால் சூழப்பட்டுள்ளது.  
வயிக்கு மேற்கே உள்ள தோம் அணை 1982 இல் கட்டி முடிக்கப்பட்டது. வய் நகரிலிருந்து கிட்டத்தட்ட 16 கி.மீ தொலைவில் உள்ள போர்கோவன் கிராமம், தோம் அணை மற்றும் பால்காவடி அணையின் நடுவில், நான்கு அருவிகளைக் கொண்டுள்ளது. போர்கோனின் குடியிருப்பாளர்கள் ஆண்டு முழுவதும் இந்த அருவிகளிலிருந்து குடிநீரைப் பெறுகின்றனர்.  
வய் வட்டத்தின் தலைமையகம் சுமார் 25,000 மக்கள் வசிக்கும் வய் நகரம் ஆகும். இது சாத்தாராவிலிருந்து 35 கி.மீ. தொலைவிலும், புனேவிலிருந்து 95 கி.மீ. 250 கி.மீ தொலைவிலும் அமைந்துள்ளது. மும்பையிலிருந்து. மகாத்-பண்டரிபுரம் மாநில நெடுஞ்சாலையில் அமைந்துள்ள இது, மகாபலீசுவர் மற்றும் பஞ்சாக்னி மலைவாழிடங்கங்ளுக்கு செல்லும் வழியில் ஒரு முக்கிய நகரமாகும்.
# வய், மகாராட்டிரம்

## மக்கள்தொகை

இந்தியாவில் 2001 ஆம் ஆண்டு மக்கள் தொகை கணக்கெடுப்பின்படி, இதன் மக்கள் தொகை 31,090 பேர் ஆகும். மக்கள் தொகையில் 51% ஆண்கள்; பெண்கள், 49%. நகரின் கல்வியறிவு 77%, (இந்தியாவின் தேசிய சராசரியான 59.5% ஐ விட அதிகமாக). ஆண் கல்வியறிவு 81%; பெண் கல்வியறிவு, 73%. 2001 ஆம் ஆண்டு நிலவரப்படி, இதன் மக்கள் தொகையில் 11% 6 வயதிற்குட்பட்டவர்கள்.
# வய், மகாராட்டிரம்

## குறிப்பிடத்தக்க குடியிருப்பாளர்கள்

- வாமன் பண்டிட் (1608-1695) - 17 ஆம் நூற்றாண்டைச் சேர்ந்த ஒரு சிறந்த மராத்தி கவிஞர்.
- நானா பட்நாவிசு (1742 - 1800) - மராட்டிய பேரரசின் செல்வாக்கு மிக்க அரசியல்வாதி.
- பி.ஜி.சிர்கே (1918 -2010) - பி.ஜி.சிர்கே கட்டுமான தொழில்நுட்ப தனியார் நிறுவன நிறுவனர்
- இலட்சுமன் சாத்திரி ஜோசி (1901 - 1994) - சமசுகிருதவாதி, வேத அறிஞர், சிந்தனையாளர் மற்றும் மராத்தி எழுத்தாளர். மராத்தி விசுவகோசு என்று அழைக்கப்படும் மராத்தி மொழியில் ஒரு கலைக்களஞ்சியத்தை நிறுவினார் .
- சாகிர் சேபிள் (1923 - 2015) - மராத்தி நாட்டுப்புற பாடகர்.
# ஆப்பிரிக்கத் திரைப்படத்துறை

**ஆப்பிரிக்கத் திரைப்படத்துறை** (Cinema of Africa) என்பது ஆப்பிரிக்கா கண்டத்தில் தயாரிக்கப்படும் திரைப்படங்களையும் அதை சார்ந்த தொழிலாளர்களையும் உள்ளடக்கிய திரைப்படத்துறையை குறிக்கிறது.  
இந்த கண்டத்தில் 20 ஆம் நூற்றாண்டின் முற்பகுதியில் இருந்து திரைப்படங்கள் தயாரிக்கப்படுகின்றது. இங்கு திரைப்பட ரீல்கள் பயன்பாட்டில் முதன்மை தொழில்நுட்பமாக இருக்கின்றது. ஆப்பிரிக்காவில் காலனித்துவ காலத்தில் மேற்கத்திய திரைப்பட தயாரிப்பாளர்களால் தயாரிக்கப்பட்ட ஆப்பிரிக்கத் திரைப்படங்களில் கறுப்பினத்தவரை வேலைக்காரர்களாக மற்றும் எதிர்மறையான பாணியில் சித்தரித்தனர். அதன் பிறகு ஆப்பிரிக்கர்கள் தங்களுக்கான திரைப்படங்களை அவர்களே தயாரிக்க ஆரம்பித்தனர்.  
ஆப்பிரிக்கத் திரைப்படத்துறையில் எகிப்திய நாட்டுத் திரைப்படத்துறை உலகின் மிகப் பழமையான துறை ஒன்றாகும். 1896 இல் லூமியேர் சகோதரர்கள் அலெக்ஸாண்ட்ரியா மற்றும் கெய்ரோவில் தங்கள் திரைப்படங்களைத் திரையிட்டனர். 1907 இல் எகிப்தியர்களால் முதல் குறும் ஆவணப்படம் தயாரிக்கப்பட்டது.  
ஆப்பிரிக்கத் திரைப்படத்துறையில் நைஜீரியா நாட்டுத் திரைப்படத்துறை மதிப்பு, வருடாந்திர படங்களின் எண்ணிக்கை, வருவாய் மற்றும் புகழ் ஆகியவற்றின் அடிப்படையில் மிக பெரிய துறையாகும். இது உலகின் இரண்டாவது பெரிய திரைப்பட தயாரிப்பாளர்களை கொண்ட துறை ஆகும். 2016 ஆம் ஆண்டில் நைஜீரியாவின் திரைப்படத்துறை அதன் மொத்த உள்நாட்டு உற்பத்தியில் 2.3% பங்களித்தது.
# ஆப்பிரிக்கத் திரைப்படத்துறை

## நாடு வாரியாக ஆப்பிரிக்கத் திரைப்படத்துறை

- அல்சீரியா
- அங்கோலா
- பெனின்
- போட்சுவானா
- புர்க்கினா பாசோ
- கமரூன்
- கேப் வர்டி
- மத்திய ஆப்பிரிக்கக் குடியரசு
- சாட்
- பெனின்
- காங்கோ மக்களாட்சிக் குடியரசு
- எகிப்து
- எரித்திரியா
- கானா
- கென்யா
- லைபீரியா
- லிபியா
- மடகாசுகர்
- நைஜீரியா
- சோமாலியா
- தென்னாப்பிரிக்கா
- உகாண்டா
# டி. வி. குமுதினி

**டி. வி. குமுதினி** (*T. V. Kumuthini*, அக்டோபர் 13, 1916 ஒரேயொரு தமையன் அரிகர ஐயர். தந்தை வீரமணி ஐயர் குமுதினிக்கு நான்கு வயதானபோதே இறந்து விட்டார். சிறு வயதிலேயே கர்நாடக இசையை திருவனந்தபுரம் அனந்த பாகவதரிடமும், அய்யாச்சி பாகவதரிடமும் கற்றுக் கொண்டார். இவரது குடும்பம் பின்னர் மதுரைக்குக் குடி பெயர்ந்தது. குமுதினிக்கு 13-வது அகவையில் எஸ். வி. வெங்கடேசுவர ஐயர் என்பவருக்கு இரண்டாம் மனைவியாகத் திருமணம் நடந்தது.  
இதன் பின்னர் குமுதினி ஹொன்னப்ப பாகவதருடன் ‘பக்த காளத்தி’ (1945) படத்தில் நடித்தார். அடுத்து வெளியான ‘பக்த ஜனா’ திரைப்படம் இவருக்குப் பெரும் புகழ் தேடித் தந்தது. தொடர்ந்து பல படங்களில் நடித்தார்.
# டி. வி. குமுதினி

## நடித்த திரைபடங்கள்

- மாத்ரு பூமி (1939)
- அசோக் குமார் (1941)
- பக்த காளத்தி (1945)
- ஸ்ரீ முருகன் (1946)
- சுலோசனா (1947)
- பக்த ஜனா (1948)
- வனசுந்தரி (1951)
- வேலைக்காரன் (1952)
- பொன்வயல் (1954)
- விடுதலை (1954)
- கிரகலட்சுமி (1955)
- ஒன்றே குலம் (1956)
- மல்லிகா (1957)
- மனமுள்ள மறுதாரம் (1958)
- மணிமேகலை (1959)
- பிரசிடெண்ட் பஞ்சாட்சரம் (1959)
- தோழன் (1960)
- தங்கம் மனசு தங்கம் (1960)
- மகாவீர பீமன் (1962)
- நீங்காத நினைவு (1963)
- சிவந்த மண் (1969)
- வியட்நாம் வீடு (1970)
- ஒரு தாய் மக்கள் (1971)
- தர்மம் எங்கே (1972)
- சொல்லத்தான் நினைக்கிறேன் (1973)
- உனக்காக நான் (1973)
- ஜானகி சபதம் (1976)
- இளைய தலைமுறை (1977)
- தாலியா சலங்கையா (1977)
- திசை மாறிய பறவைகள் (1979)
- அன்னப்பறவை (1980)
- காதோடுதான் நான் பேசுவேன் (1981)
- நலந்தானா (1982)
# மந்தர்தேவி கோயில்

**மந்தர்தேவி கலுபாய் கோயில்** (Mandhardevi Kalubai temple) என்பது இந்திய மாநிலமான மகாராட்டிராவின் சாத்தாரா மாவட்டத்திலுள்ள வய் என்ற ஊருக்கு அருகில் உள்ளது. கடல் மட்டத்திலிருந்து 4,650 அடி உயரத்தில் உள்ள ஒரு மலையில் அமைந்துள்ள இந்த கோயில், &nbsp;சாத்தாராவிலிருந்து சுமார் 20 கி.மீ. தொலைவில் அழகிய புரந்தர் கோட்டையை நோக்கி அமைந்துள்ளது. சன்னதியைச் சுற்றியுள்ள தோப்புக்கு அதிசய பண்புகளை பக்தர்கள் காரணம் கூறுகிறார்கள். இந்த கோயில் 400 ஆண்டுகளுக்கும் மேலானது என்றும் சத்ரபதி சிவாஜியின் மராட்டிய ஆட்சியின் போது கட்டப்பட்டதாகவும் உள்ளூர் கருத்துக்கள் உள்ளன; கட்டுமானத்தில் திட்டவட்டமான தேதி எதுவும் கிடைக்கவில்லை.  
நிலத்தின் தலைப்பு மந்தேசுவர் மற்றும் காலேசுவரி தேவி பெயரில் உள்ளது. சுற்றுலாப் போக்குவரத்து குறைவாகவே உள்ளது. அருகிலுள்ள ஆரம்ப சுகாதார மையம் ஆறு கிலோமீட்டர் தொலைவில் உள்ளது மற்றும் ஒரு பெரிய மருத்துவமனை சாத்தாரா நகரில் உள்ளது.  
கலுபாயின் சிலை இரண்டு வெள்ளி முகமூடிகள் மற்றும் பட்டு நுணுக்கங்களைக் கொண்டுள்ளது. இந்த முகமூடிகள் குராவ் குடும்ப உறுப்பினர்களால் ஊர்வலத்தில் கொண்டு செல்லப்படுகின்றன. இவர்கள் சன்னதியின் பரம்பரை பாதுகாவலர்களாகக் கருதப்படுகிறார்கள். இந்த குடும்ப உறுப்பினர்கள் சடங்குகளை நடத்துவதற்கு தங்களுக்கும் முறைகளை எடுத்துக்கொள்கிறார்கள்.
# மந்தர்தேவி கோயில்

## கலுபாய் ஜாத்ரா யாத்திரை

ஒவ்வொரு சனவரியிலும் பத்து நாள் வருடாந்திர கலுபாய் ஜாத்ரா யாத்திரை மேற்கொள்ளும் இந்துக்கள் மத்தியில் இந்த கோயில் பிரபலமானது. முக்கிய நிகழ்வு பௌர்ணமி நாளில் 24 மணிநேர நீடிக்கும் திருவிழாவில், பேய்களை அடக்கிய தெய்வங்களுக்கு உயிர் பலியும் தரப்படுகிறது. தெய்வத்திற்கு பூரண போளி (ஒரு இனிப்பு) மற்றும் தயிர் சாதம் பிரசாதமாக வழங்கப்படுகிறது. மத நிகழ்வு பொதுவாக 300,000 க்கும் மேற்பட்ட பக்தர்களை ஈர்க்கிறது. வருடாந்த கண்காட்சி காலேசுவரி தேவியின் நினைவாக, கலுபாய் என்று விசுவாசிகளால் அழைக்கப்படுகிறது.  
300 க்கும் மேற்பட்ட பக்தர்கள் புனித யாத்திரையின் போது 2005 ல் ஏற்பட்ட நெரிசலில் இறந்தனர்.
# மந்தர்தேவி கோயில் நெரிசல்

**மந்தர்தேவி கோயில் நெரிசல்** (Mandher Devi temple stampede) என்பது இந்திய மாநிலமான மகாராட்டிராவில் சாத்தாரா மாவட்டத்தில் வய் அருகே உள்ள மந்தர்தேவி கோயிலில் 2005 சனவரி 25 செவ்வாய்க்கிழமை ஏற்பட்ட ஒரு நெரிசலாகும். சாகம்பரி பூர்ணிமாவின் பௌர்ணமி நாளில் வருடாந்த யாத்திரை மேற்கொள்வதற்காக மந்தர்தேவி கோயிலில் 300,000 பேர் ஒன்றுகூடியதால் இந்த நெரிசல் ஏற்பட்டது. பக்தர்கள் இந்தக் கோயிலின் தெய்வத்திற்கு மிருக பலி அளிப்பதோடு நுழைவாயிலுக்கு அருகிலுள்ள மங்கிர்பாபா கோவிலில் தேங்காய்களை உடைத்து, கலுபாய் தேவியின் சிலையுடன் நடனமாடுவதும் அடங்கும்.  
கலுபாய் தெய்வத்திற்கு பிரசாதமாக உடைக்கப்பட்ட தேங்காய் தண்ணீரினால் சில பக்தர்கள் கோயிலின் செங்குத்தான கல் படிகளில் தவறி விழுந்தனர் என நேரில் கண்டவர்கள் தெரிவித்தனர். பின்னர் அருகிலுள்ள கடைகளில் தீ விபத்தும் ஏற்பட்டது. எரிவாயு சிலிண்டர்கள் வெடித்தன. கோயிலுக்குச் செல்லும் செங்குத்தான மற்றும் குறுகிய மலைப்பாதையில் பலர் நசுக்கப்பட்டனர். மேலும் பலர் தீயில் எரிந்தனர். பம்பாய் உயர்நீதிமன்றத்தின் ஓய்வுபெற்ற நீதிபதி இராஜன் கோச்சர் என்பவர் தனது அறிக்கையில் குறிப்பிட்டுள்ளபடி, குடிபோதையில் சிலர் குழப்பத்தை உருவாக்கியதாக குற்றம் சாட்டப்பட்டது. இந்த நெரிசலில் 291 பக்தர்கள் இறந்தனர்.
# ஸ்ரீவாரி பிரம்மோற்சவம்

**சிரீவெங்கடேசுவரா சுவாமி வாரி பிரம்மோற்சவம்** *(Srivari Brahmotsavam)* அல்லது சிரீவாரி **பிரம்மோற்சவம்** மிகவும் முக்கியத்துவம் வாய்ந்த வருடாந்திர விழாவாக இந்தியாவின் ஆந்திரப்பிரதேசத்தின் சித்தூர் மாவட்டத்தில் திருப்பதியில் கொண்டாடப்படுகிறது. ஒரு மாதம் நடைபெறும் இந்தவிழா, செப்டம்பர் மற்றும் அக்டோபர் மாதங்களுக்கு இடையில் வரும் இந்து மாதமான புரட்டாசி கொண்டாடப்படுகிறது.  
இத்திருவிழாவின் போது கோயிலைச் சுற்றியுள்ள தெருக்களில் பல *வாகனங்களில்* வெங்கடாசலபதி சுவாமி ஊர்வலமாக அழைத்துச் செல்லப்படுகிறார்கள். வெங்கடாசலபதி மற்றும் அவரது துணைவியார் சிரீதேவி மற்றும் பூதேவி ஆகியோரின் உற்சவ *-மூர்த்தி* (ஊர்வல தெய்வம்) சிலைகள் ஊர்வலமாக எடுத்துவரப்படும் விழாவினைக் காண இந்தியா மற்றும் உலகம் முழுவதிலுமிருந்து இலட்சக்கணக்கான பக்தர்கள் திருமலை திருப்பதி வருகின்றனர். *பிரம்மோத்திரம்* என்பது பிரம்மாவினை பெருமைப்படுத்தும் விதமாக, நடைபெறும் விழாவாகும். இது திருமலையில் நடைபெறும் விழாக்களில் மிகப்பெரிய விழாவாகும்.
# ஸ்ரீவாரி பிரம்மோற்சவம்

## சொற்பிறப்பியல்

*பிரம்மோற்சவம்* என்ற சொல் *பிரம்மா* மற்றும் *உற்சவம்* (திருவிழா) ஆகிய இரண்டு சமசுகிருத சொற்களின் கலவையாகும் - பிரம்மா முதல் திருவிழாவை நடத்தியதாகக் கூறப்படுகிறது. *பிரம்மா* என்பதற்கு "பெரிய" என்றும் பொருள். சிரீவாரி பிரம்மோற்சவத்தை "வெங்கடேசுவர சலகத்லா பிரம்மோற்சவங்கள்" மற்றும் "வெங்கடேசுவர நவராத்திரி பிரம்மோற்சவங்கள்" என்றும் அழைக்கின்றனர்.
# ஸ்ரீவாரி பிரம்மோற்சவம்

## இரண்டு திருவிழாக்கள்

சந்திர நாட்காட்டியில் கூடுதல் மாதம் இருக்கும்போது, இரண்டு பிரம்மோற்சவங்கள் நடைபெறுகின்றன: சலக்கட்லா மற்றும் நவராத்திரி. இரண்டு விழாக்களும் 2015 மற்றும் 2018 ஆம் ஆண்டுகளில் நடைபெற்றன.  
சலக்கட்லா பிரம்மோற்சவத்தில், எட்டாம் நாள் காலையில் ரத்தோட்சம் எனப்படும் பெரிய தேரோட்டம் நடைபெறுகிறது. நவராத்திரி பிரம்மோற்சவத்தின் போது, எட்டாம் நாள் காலை தங்க தேரோட்டம் (சுவர்ணா ரத்தோட்சவம்) நடைபெறுகிறது. சலக்கட்லா பிரம்மோற்சவத்தில், ஒன்பதாம் நாள் மாலை கொடியை இறக்கும் (துவாசவரோகனம்) உள்ளது.
# ஸ்ரீவாரி பிரம்மோற்சவம்

## வரலாறு மற்றும் புராணக்கதை

திருமலை புராணத்தின் படி, பண்டிகையை நடத்துவதற்காகப் பிரம்மா பூமிக்கு இறங்குகிறார்.  
திருமலை வெங்கடாசலபதி கோயிலில் திருவிழாக்கள் பற்றிய முதல் குறிப்பு பொ.ச. 966இல் நடைபெற்றது. பல்லவ ராணி சமவாய் நிலத்தைக் கோயிலுக்கு வழங்கி, அதில் வரும் வருவாயில் பண்டிகைகளைக் கொண்டாடக் கட்டளையிட்டார். 1582 வரை, பிரம்மோற்சவங்கள் ஆண்டுக்கு 12 முறை நடத்தப்பட்டன.
# ஸ்ரீவாரி பிரம்மோற்சவம்

## கொண்டாட்டங்கள்

நவராத்திரிக்கு இணையாக நடைபெறும் இந்த பிரமோற்சவம் புரட்டாசி மாதத்தில் நடைபெறுகிறது. நிகழ்வின் முதல் நாளுக்கு முந்தைய மாலையில், அங்குராப்பன சடங்கு (வளமையினைக் குறிக்கும் வகைகள் விதைகளை விதைத்தல்) செய்யப்படுகிறது. பிரமோற்சவ முதல் நாள் கருடக்கொடியேற்றத்துடன் தொடங்குகிறது. மீன இலக்கனத்தில் பிரம்மோற்சவ கொடி ஏற்றப்படுவது வழக்கம் (துவாசாரோகணம்). இந்த பிரம்மோற்சவ கொடி ஏற்றமே சகல தேவதைகளையும், அட்டதிக் பாலகர்களான பூத, பேரேதா, யக்சா, இராட்சச, கந்தர்வ குணத்திற்கு இதன் மூலம் அழைப்பு விடுக்கப்படுகிறது. இந்த அழைப்பை ஏற்று முப்பத்து முக்கோடி தேவதைகள் வந்து சுவாமிக்கு நடைபெறும் பிரம்மோற்சவத்தைக் காண்பதாக ஐதீகம். இந்நிகழ்விற்கு பின் ஆந்திரப் பிரதேச முதலமைச்சர், புதிய பட்டாடைகளை கோயிலுக்கு வழங்குவார்.}} இத்திருவிழாவின்போது தினந்தோறும் உற்சவமூர்த்தியான மலையப்ப சுவாமி தேவியர் சமேதராய் அலங்கரிக்கப்பட்ட 16 வாகனங்களில் நான்கு மாட வீதிகளிலும் வீதியுலா வருவார். ஒவ்வொரு ஆண்டும் திருமலையிலிருந்து திருவில்லிபுத்தூர் கோயிலில் நடைபெறும் ஆண்டாளின் திருமணத்திற்காக மாலைகள் அனுப்பிவைக்கப்டும் நிகழ்வும் நடைபெறும். ஆறாம் நாளன்று அனுமந்த வாகன சேவை நடைபெறும்.பிரம்மோற்சவத்தின் முக்கிய நிகழ்வான கருட சேவையும் தேரோட்டமும் அமைகின்றது. இத்தினங்களில் அதிக அளவில் பக்தர்கள் திருமலைக்கு வருவார்கள். திருவிழாவின் இறுதி நாள் வெங்கடேசுவரரின் பிறந்த நட்சத்திரத்தை நினைவுகூர்கிறது. சுதர்சன சக்கரம் கோவில் தெப்பக்குளத்தில் நீராட்டப்பட்டு பூசை செய்யப்படுகிறது. பக்தர்கள் இறைவனின் அருளினைப்பெறுகிறார்கள். கருடக் கொடி இறக்கம் நிகழ்ச்சியுடன் திருவிழா முடிகிறது.
# கோலகாட் அனல் மின் நிலையம்

**கோலகாட் அனல் மின் நிலையம்** *(Kolaghat Thermal Power Station)* இந்தியாவின் மேற்கு வங்க மாநிலத்திலுள்ள முக்கியமான மின் உற்பத்தி நிலையமாகும். கிழக்கு மிட்னாபூர் மாவட்டத்தில் கொல்கத்தா நகரத்திலிருந்து 55 கிலோமீட்டர் தொலைவிலுள்ள மெக்கேதா நகரத்தில் அமைந்துள்ளது. மேற்கு வங்காள ஆற்றல் மேம்பாட்டு ஆணையம் இந்த அனல் மின் நிலையத்தை பராமரிக்கிறது.  
210 மெகாவாட்டு சக்தி கொண்ட ஆறு அலகுகள் கோலகாட் அனல் மின் நிலையத்தில் மின் உற்பத்தி செய்கின்றன. இங்கிருந்து மொத்தமாக 1260 மெகாவாட் மின்சாரம் மாநிலத்திற்கு கிடைக்கிறது. 1984 மற்றும் 1995 ஆம் ஆண்டுகளுக்கிடையில் இரன்டு நிலைகளாக ஆறு அலகுகளும் இங்கு நிறுவப்பட்டன.
# கோலகாட் அனல் மின் நிலையம்

## நிறுவப்பட்ட திறன்

ஆறு அலகுகளின் நிறுவப்பட்ட மின்னாற்றல் திறன் அளவுகள் அட்டவணையில் கொடுக்கப்பட்டுள்ளன.
| I | 1 | 210 | செப்டம்பர் 1990 | இயங்குகிறது |
| --- | --- | --- | --- | --- |
| I | 2 | 210 | மார்ச்சு 1986 | இயங்குகிறது |
| I | 3 | 210 | அக்டோபர் 1984 | இயங்குகிறது |
| II | 4 | 210 | ஏப்ரல் 1995 | இயங்குகிறது |
| II | 5 | 210 | மே 1991 | இயங்குகிறது |
| II | 6 | 210 | சனவரி 1994 | இயங்குகிறது |
# ஸ்ரீ வெங்கடேசுவரா விலங்கியல் பூங்கா

**ஸ்ரீ வெங்கடேஸ்வரா விலங்கியல் பூங்கா** *(Sri Venkateswara Zoological Park)* இந்தியாவின் ஆந்திராவின் திருப்பதியில் அமைந்துள்ளது.
# ஸ்ரீ வெங்கடேசுவரா விலங்கியல் பூங்கா

## வரலாறு

இந்த உயிரியல் பூங்கா 29 செப்டம்பர் 1987இல் நிறுவப்பட்டது. இந்த உயிரியல் பூங்கா பரப்பளவில் அமைந்துள்ளது. இது ஆசியாவின் மிகப்பெரிய விலங்கியல் பூங்காவாகும்.
# ஸ்ரீ வெங்கடேசுவரா விலங்கியல் பூங்கா

## விலங்குகள்

மிருகக்காட்சிசாலையின் முக்கிய அம்சங்கள்:  
- மயூரவாணி - மயிலுக்கான இருப்பிடம்
- மிருகவாணி - தாவரவுண்ணி விலங்குகளுக்கான இருப்பிடம்
- விருகவிகார் - சிறிய வகை ஊனுண்ணிகளின் இருப்பிடம். இப்பகுதியில் பச்சைக்கிளி, மைனாக்கள், வாத்து, பூநாரை, அன்னம், கூழைக்கடா மற்றும் கொன்றுண்ணி பறவைகளும் காணப்படுகின்றன .<sup data-ve-ignore="true">&#x5B; *<span title="This claim needs references to reliable sources. (August 2019)">மேற்கோள் தேவை</span>* &#x5D;</sup>  
இந்த மிருகக்காட்சிசாலையில் 'பாலாஜி' என்று அழைக்கப்படும் அதிக எடையுடன் கூடிய சிறுத்தை ஒன்று இருந்தது, இதன் எடை (சாதாரண எடை . 1996இல் பிடிக்கப்பட்டபோது பாலாஜியின் வயது 12 எடை வயதில் ஆகும். இச்சிறுத்தை தினமும் மாட்டிறைச்சியினை, மிருகக்காட்சிசாலையில் உள்ள மற்ற சிறுத்தைகளைப் போலவே உண்ணுகிறது. பூங்காவின் நிர்வாகம் கின்னஸ் புத்தக அதிகாரிகளுடன் தொடர்பிலிருந்தனர். நோய் மற்றும் முதுமை காரணமாக, 11 ஜூன் 2013 அன்று தனது 27 வயதில் பாலாஜி இறந்தது.
# கோபிகாபாய்

**கோபிகாபாய்** (Gopikabai) (பிறப்பு 1724 திசம்பர் 20, இந்தியாவின் புனேவுக்கு அருகிலுள்ள சூப்பா - இறப்பு 1778 ஆகத்து 11 நாசிக் ) இவர் புனேவுக்கு அருகிலுள்ள வய் நகரைச் சேர்ந்த பிகாஜி நாயக் இரஸ்தேவின் மகளாவார்.
# கோபிகாபாய்

## குழந்தைப் பருவம்

பேஷ்வா பாலாஜி விஸ்வநாத்தின் மனைவி இராதாபாய், இராஸ்ட் குடும்பத்திற்கு வருகை புரிந்தபோது கோபிகாபாயை கவனித்தார். மத உண்ணாவிரதம் மற்றும் சடங்குகளை கோபிகாபாயின் மரபுவழி அனுசரிப்பால் இராதாபாய் ஈர்க்கப்பட்டார். மேலும்,கோபிகாபாய் மத விஷயங்களை நன்கு அறிந்தவர் என்பதாலும், பிராமணக் குடும்பங்களில் நடைமுறையில் உள்ள பழக்கவழக்கங்கள் பின்பற்றத் தெரிந்தவர் என்பதாலும், முதலாம் பாஜி ராவின் மூத்த மகனான பாலாஜி பாஜிராவ் (பின்னர் நானாசாகேப் பேஷ்வா என்று அழைக்கப்பட்டார்) என்பவருக்குத் திருமணம் செய்து வைக்க விரும்பினார்.
# கோபிகாபாய்

## மரபுவழி வளர்ப்பு

கோபிகாபாய் தனது பிற்கால வாழ்க்கையில் கடுமையான குறைபாடுகளை எதிர்கொண்டார். ஏனெனில் அவர் குறைமதிப்பிற்கு உட்படுத்தப்பட்டார். அரசவையின் நிர்வாக அல்லது இராணுவ விஷயங்களை கையாள்வதில் சரியான பயிற்சி பெறவில்லை. இவரது மரபுவழி மத வளர்ப்பும், தனது ஆணவமான நடத்தையும், குறுகிய எண்ணம் கொண்ட கண்ணோட்டமும் ஒரு முக்கிய காரணமாக கருதப்பட்டது. இவரது இரண்டாவது மகன் மாதவராவ் உடனான உறவுகளைத் துண்டித்துக் கொள்வது உட்பட, பிற்கால வாழ்க்கையில் கோபிகாபாய் எடுத்த சில மோசமான முடிவுகள் இவரது மரபுவழி வளர்ப்பின் மூலம் எனத் தெரிகிறது. இவரது மதம் சார்ந்த வளர்ப்பால் சாகுஜி மற்றும் பேஷ்வா பாலாஜி பாஜி ராவ் நடத்தும் அரசவை அரசியலைப் புரிந்து கொள்ள முடியவில்லை.
# கோபிகாபாய்

## பொறாமையும், கர்வமும்

இவரது கணவர் பேஷ்வா ஆன பிறகு, கோபிகாபாய் வீட்டில் உள்ள மற்ற பெண்களுடன் சரியாக பழக முடியவில்லை. மேலும், பேஷ்வாவின் சகோதரர் இரகுநாதராவ் என்பவரை மணந்த தனது உறவினர் ஆனந்திபாயுடன் ஒரு போட்டியை வளர்த்துக் கொண்டார். பேஷ்வாவின் உறவினர் சதாசிவராவ் பாவின் மனைவி பார்வதிபாய் மற்றும் இவருக்கும் இடையே ஒரு பிளவு ஏற்பட்டது. இது சாகுஜி மற்றும் நானாசாகேப் பேஷ்வா தனது மூத்த மகன் விஸ்வாசராவ் என்பவரை திருமணம் செய்ய பார்வதிபாயின் மருமகள் இராதிகாபாயைத் தேர்ந்தெடுத்தபோது ஏற்பட்டது. அப்தாலியை தோற்கடித்த பிறகு அனைத்து பாராட்டுகளையும் பேஷ்வாவுக்குச் செல்ல இவர் விரும்பவில்லை. மேலும் இதில் விசுவாசராவுக்கும் ஒரு பங்கு இருக்கவேண்டும் என விரும்பி அப்தாலிக்கு எதிரான போருக்கு சதாசிவராவுடன் விசுவாசராவை அனுப்ப வலியுறுத்தினார். நானாசாகேப்பிற்குப் பிறகு விசுவாசராவ் அடுத்த பேஷ்வாவாக இருப்பதை உறுதி செய்வதற்காக அவர் இதைச் செய்தார். சதாசிவராவை அடுத்த பேஷ்வாவாக்க நானாசாகேப் திட்டமிட்டிருப்பதாக இவர் சந்தேகித்தார்.
# கோபிகாபாய்

## நானாசாகேப் பேஷ்வாவின் மரணம்

இராதிகாபாய் ஒரு மோசமானவர் என்றும், மூன்றாம் பானிபட் போரின் போது தனது மகன் விசுவாசராவ் இறந்ததற்கு அவர்தான் காரணம் என்றும் கோபிகாபாய் குற்றம் சாட்டினார்.
# கோபிகாபாய்

## ஒரு மோசமான வாழ்க்கை

இவரது மரபுவழி வளர்ப்பின் படி கோபிகாபாய் தனது வாழ்நாள் முழுவதும் பிச்சைக்கார வாழ்க்கையையே வாழ்வதாக சபதம் செய்தார். ஒரு திருவோட்டைக் கொண்டு, புனித நகரமான நாசிக்கில் பிச்சையெடுத்து வாழ்ந்தார்.
# கோபிகாபாய்

## இறப்பு

கோபிகாபாய் 1778 ஆகத்து 11 அன்று நீரிப்போக்கு நோயினால் இறந்து போனார். இவரது இறுதிச் சடங்குகள் கோதாவரி ஆற்றின் கரையில் நடத்தப்பட்டது.
# கல்யாணி அணை

**கல்யாணி அணை** (Kalyani Dam) என்பது இந்தியாவின் ஆந்திராவின் சித்தூர் மாவட்டத்தில் திருப்பதி நகரில் சுவர்ணமுகி ஆற்றின் குறுக்கே கட்டப்பட்ட ஈர்ப்பு அணை ஆகும். இந்த அணை திருப்பதி நகரம் மற்றும் அதன் நீர்ப்பிடிப்பு பகுதிகளுக்கு நீர் வழங்கும் முக்கிய ஆதாரமாக உள்ளது. இந்த அணை முழுமையாக நிரம்பினால், குறைந்தது இரண்டு வருடங்களாவது திருப்பதியின் நீர் தேவைகளை பூர்த்தி செய்ய வல்லது.
# கல்யாணி அணை

## வரலாறு

இந்த அணை 1977ஆம் ஆண்டில் கட்டப்பட்டது.
# கல்யாணி அணை

## தகவல்கள்

- நீர்ப்பிடிப்பு பகுதி:
- அணையின் அமைவிடம்: திருப்பதி, சித்தூர் மாவட்டம், ஆந்திரா
- முழு நீர்த்தேக்க நிலை: எம்.எஸ்.எல்
# ஆனந்திபாய்

**ஆனந்திபாய்** (Anandibai) என்பவர் மராத்தியப் பேரரசின் பிரதம அமைச்சராக 1773 முதல் 1774 முடிய பணியாற்றியவரும் மராத்திய பேஷ்வா முதலாம் பாஜிராவின் மகனுமான ரகுநாதராவ் என்பவரின் மனைவியாவார். 17 வயதான தனது மருமகன், பேஷ்வா நாராயணராவ் இறப்பதற்கு இவர் சதி செய்தார். இவரது கணவர் நாராயணராவ் இறந்த பிறகு அப்பதவிக்கு வரவிருந்தார்.